
డార్జిలింగ్: పశ్చిమబెంగాల్లోని డార్జిలింగ్ హిల్స్లో ఆదివారంనాడు తాజా హింసాకాండ చెలరేగింది. డార్జిలింగ్ నుంచి లెబాంగ్ వెళ్తున్న ఓ వాహనానికి ఆందోళనకారులు నిప్పంటారు. ఇది గోర్ఖా జన్ముక్తి మోర్చా (జీజేఎం) కార్యకర్తల పనేనని పోలీసులు తెలిపారు. గూర్ఖాలాండ్ బంద్ అనుకూలవాదులే వాహనాన్ని విధ్వంసం చేసి, నిప్పుపెట్టారని, ఈ ఘటనలో ఒకరు గాయపడ్డారని డార్జిలింగ్ ఎస్పీ అఖిలేష్ కుమార్ చతుర్వేది తెలిపారు. ఇంతవరకూ ఎవరినీ అదుపులోకి తీసుకోలేదని ఆయన చెప్పారు. ప్రత్యేక గూర్ఖాలాండ్ డిమాండ్పై 101 రోజుల బంద్ అనంతరం ఆదివారంనాడు కొన్ని దుకాణాలు, వాణిగ్య సంస్థలు తెరుచుకున్నాయి. స్థానికులంతా బంద్ విరమించుకుని దుకాణాలు తెరవాలని, వారి భద్రతకు తాము పూచీగా ఉంటామని రాష్ట్ర ప్రభుత్వం  పిలుపునిచ్చింది. అయితే జీజేఎం సహా ఆందోళనకు సారథ్యం వహిస్తున్న పలు పార్టీలు దీన్ని వ్యతిరేకిస్తున్నాయి. కేంద్ర, రాష్ట్ర ప్రభుత్వాలతో పాటు భాగస్వామ్య పక్షాలతో త్రైపాక్షిక చర్చలు జరిగేంత వరకూ బంద్ కొనసాగుతూనే ఉందని తేల్చిచెబుతున్నాయి.

dargiling: paschimabengaalloni dargiling hillslo aadivaaramnaadu taja himsakanda chelaregindi. dargiling nunchi lebang veltunna oo vaahanaaniki aandolanakaarulu nippantaaru. idhi gorkha janmukti morcha (jgm) kaaryakartala panenani poliisulu telipaaru. goorkhaland band anukulavaadule vaahanaanni vidhvamsam chesi, nippupettaarani, ee ghatanalo okaru gayapaddarani dargiling espy akhilesh kumar chaturvedi telipaaru. intavarakuu evarinee adupuloki teesukoledani aayana cheppaaru. pratyeka goorkhaland demandpy 101 rojula band anantaram aadivaaramnaadu konni dukaanaalu, vaanigya samsthalu teruchukunnaayi. sthaanikulantaa band viraminchukuni dukaanaalu teravaalani, vaari bhadrataku taamu puucheegaa untaamani rashtra prabhutvam  pilupunichindi. ayithe jgm sahaa aandolanaku saarathyam vahistunna palu paarteelu deenni vyatirekistunnaayi. kendra, rashtra prabhutvaalato paatu bhagaswamya pakshaalato traipaakshika charchalu jarigenta varakuu band konasagutune undani telchichebutunnaayi.